
Кратка характеристика на квалификационното ниво 
Международен Инспектор по Заваряване (IWIP)
Извадка от тълкуването според Учебната програма на IAB
Doc. IAB-041-2000
Точка 7.  Дефиниции
       7.1 Образование и обучение: Процес на инструктиране относно съответната теория и практика, под формата на курсове по съответна учебна програма и периоди на практически упражнения, под квалифицирано наблюдение (ръководство). Това не включва използването на образци за практическо изследване. Всички образователни курсове водещи до присъждане на тази квалификация според тази учебна програма задължително се одобряват от Национално оторизирано звено – ANB (БЦКЗ).
      7.2 Квалификация: Демонстрация, провеждана (организирана) от ANB, включваща проверка на знания и умения според определени критерии. Успешен резултат от изпита води до издаване чрез ANB на съответна диплома;

      7.3 Съответен опит като инспектор: Период през който кандидата е изпълнявал заваръчна инспекционна дейност като основно задължение под квалифицирано наблюдение, включително лична инспекция на материали, части от структури, без това да включва проверки по време на курсове на обучение;
     7.4 Сертификация; Процедура водеща до писмена проверка на индивидуалната компетентност, и която се демонстрира посредством провеждане на изпит и оценка на опита на лицето, както и последващо наблюдение (контрол) удостоверяващо, че компетентността е съхранена. Това не е част от тази Учебна програма и е обект на независими сертификационни процедури.
Точка 8.  Роля на Инспектора

Ролята на Инспектора започва доста преди да започне заваряването, продължава по време на заваръчните операции, включва действия след като заваряването е завършило, и приключва само когато резултатите са подходящо документирани и докладвани. Като част от система за контрол на качеството, инспекционните дейности се дефинират чрез план за провеждане на инспекция и проверка, който ясно посочва какво се изисква. Инспекторът е често отговорен за съставянето на документи, чрез които се проследяват компонентите и съответните производствени дейности.

Преди заваряването Инспекторът трябва да бъде сигурен, че материалите са правилно подбрани и че производствената организация е одобрила производствените процедури и подходящо квалифицираните заварчици. Писмените процедури и компетентните оператори са важни  за производството на качествено заварена продукция, обаче конкретната заваръчна операция (действие) е от най-съществено значение за Инспектора. След като Инспектора е доволен от подготовката на заваръчния процес, задачата му се свежда до присъствие и наблюдение.

Интересът на този етап е двоен: Осигуряване на спазването на писмените процедури от една страна и наблюдение за физически белези за несъответствия в крайния продукт

Отговорност за Инспектора  е да провери основните материали и заваръчните консумативи, да наблюдава прикрепването и пасването при подготовка на заварката, както и да наблюдава самия заваръчен оператор. След приключване на заваряването, започва нова серия от инспекторски задачи. Тя започва с изпълнение на инспекционна програма според одобрената процедура, , като се водят записи за резултата от изследванията и изпитването на избрани специфични заварки за последващо безразрушително (NDT) или механично изпитване. Термичната обработка (напр. предварителното подгряване, съпроводително подгряване и подгряване след заваряването) са също критични за заваръчните операции и от Инспектора често се изисква да гарантира, че те са извършени правилно. Термичната обработка трябва да бъде извършвана в съответствие с одобрена писмена процедура.

Инспекторът е длъжен да познава добре технологичния процес, оборудването и начина за  докладване, за да е уверен в получения краен резултат.


8.1. Докладване на резултатите


Когато подготовката, производствената операция и крайната инспекция приключат, Инспекторът трябва да събере своите наблюдения, бележки за контролни съпоставки и крайни резултати в общ доклад, който е структуриран така, че да посрещне изискванията на клиента, юридическите изисквания и такива на нормативните документи. Този доклад е документ за справка, който позволява да се проследи който и да е производствен параметър, който след години на употреба е допринесъл за някакъв дефект ( неизправност). Той позволява да се проследи за отговорността на специфичен доставчик или договорен изпълнител.

Един или повече вътрешни доклади биха били необходими по време на разработката на големи и сложни проекти. Тези доклади трябва да дадат подробности за инспекционния етап, за параметрите и очакваните резултати, включително за коригиращи действия ако това се наложи. Важно е в договорите да се осъзнаят проблемите свързани с качеството колкото се може по-рано. Вътрешните доклади и наблюдения са изключително ценни, тъй като те осигуряват на инженерния и производствен персонал информация, за която те може би не са се досетили или взели предвид. Наблюденията на Инспектора, ако са направени на ранен етап, биха могли да хвърлят светлина върху проблеми на качеството, от които е възможно да последват промени в конструкцията или начина на производство. Навсякъде където е възможно, Инспекторът трябва да превръща наблюденията си в количествени измерения.
Типични за Заваръчния Инспектор са следните задачи:
1. Интерпретация на чертежи и спецификации;
2. Проверка (валидизиране, одобряване) на заваръчни процедури и квалификации на заварчици;

3. Проверка (одобряване) за приложението на одобрени заваръчни процедури;

4. Подбор на образци от производството за изпитания;
5. Интерпретиране на резултати от изпитанията;

6. Подготовка на доклади, архивиране и съхранение на резултати;

7. Подготовка на процедури ???( не е ясно засега какви?);

8. Проверки за правилното прилагане на NDT методите;
Правото да стопира работата, или да призовава за незабавни коригиращи действия за разрешаване на проблем от гледна точка на качеството, е от съществено значение когато се дефинират отговорностите на Инспектора.






